5.5.2022
MT
Il-Ġurnal Uffiċjali tal-Unjoni Ewropea
L 131/1
II (Atti mhux leġiżlattivi)
REGOLAMENTI REGOLAMENT TA’ IMPLIMENTAZZJONI TAL-KUMMISSJONI (UE) 2022/700 tal-4 ta’ Mejju 2022 li jemenda r-Regolament (KE) Nru 1295/2008 dwar l-importazzjoni tal-ħaxixa tal-imrar mill-pajjiżi terzi IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 190(4) tiegħu, Billi: (1)
L-Anness I tar-Regolament tal-Kummissjoni (KE) Nru 1295/2008 (2) jistabbilixxi lista tal-aġenziji tal-pajjiżi terzi li huma awtorizzati biex joħorġu l-attestazzjonijiet li jakkumpanjaw il-prodotti tal-ħaxixa tal-imrar importati minn dawk il-pajjizi.
Dawk l-attestazzjonijiet huma rikonoxxuti bħala ekwivalenti għaċ-ċertifikat stipulat fl-Artikolu 77 tar-Regolament (UE) Nru 1308/2013.
(2)
Hija r-responsabbiltà tal-aġenziji kkonċernati f’dawk il-pajjiżi terzi li jżommu aġġornata l-informazzjoni mogħtija fl-Anness I tar-Regolament (KE) Nru 1295/2008 u li jikkomunikaw dik l-informazzjoni lis-servizzi talKummissjoni, fi spirtu ta’ kooperazzjoni mill-qrib.
(3)
Barra minn hekk, il-Kanada bagħtet lill-Kummissjoni talba biex jiġu emendati l-isem u l-indirizz tal-aġenzija kompetenti awtorizzata biex toħroġ attestazzjonijiet ta’ ekwivalenza.
Għal raġunijiet ta’ ċarezza jixraq li l-Anness I tar-Regolament (KE) Nru 1295/2008 jinbidel kollu kemm hu.
(4)
Għalhekk jenħtieġ li r-Regolament (KE) Nru 1295/2008 jiġi emendat skont dan.
(5)
Sabiex tiġi żgurata ċ-ċertezza legali u sabiex tiġi ggarantita tranżizzjoni bla xkiel tal-flussi kummerċjali fis-settur ikkonċernat, jenħtieġ li dan ir-Regolament jidħol fis-seħħ b’urġenza fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
(6)
Il-miżuri previsti f’dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1 Emenda tar-Regolament (KE) Nru 1295/2008 L-Anness I tar-Regolament tal-Kunsill (KE) Nru 1295/2008 huwa sostitwit bit-test fl-Anness ta’ dan ir-Regolament.
(1) ĠU L 347, 20.12.2013, p. 671.
(2) Ir-Regolament tal-Kummissjoni (KE) Nru 1295/2008 tat-18 ta’ Diċembru 2008 dwar l-importazzjoni tal-ħops mill-pajjiżi terzi (ĠU L 340, 19.12.2008, p. 45).